Document ID: 32006D0602

KOMISSION PÄÄTÖS,
tehty 6 päivänä syyskuuta 2006,
yhteisön osallistumisesta Yhdistyneessä kuningaskunnassa vuonna 2005 toteutettujen Newcastlen taudin hävittämistoimenpiteiden kulujen rahoitukseen
(tiedoksiannettu numerolla K(2006) 3918)
(Ainoastaan englanninkielinen teksti on todistusvoimainen)
(2006/602/EY)
EUROOPAN YHTEISÖJEN KOMISSIO, joka
ottavat huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 3 ja 4 artiklan,
sekä katsoo seuraavaa:
(1)
Yhteisö voi päätöksen 90/424/ETY 4 artiklan 2 kohdassa säädettyjen edellytysten mukaisesti osallistua jäsenvaltiolle aiheutuvien tukikelpoisten kulujen rahoitukseen edistääkseen Newcastlen taudin nopeaa hävittämistä.
(2)
Yhteisön osallistumiseen Newcastlen taudin torjumiseksi toteutettujen kiireellisten toimenpiteiden rahoitukseen sovelletaan sääntöjä, jotka on vahvistettu neuvoston päätöksessä 90/424/ETY tarkoitettuihin hätätapauksissa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä 28 päivänä helmikuuta 2005 annetussa komission asetuksessa (EY) N:o 349/2005 (2).
(3)
Newcastlen taudin purkauksia on ilmennyt Yhdistyneessä kuningaskunnassa vuonna 2005. Taudin puhkeaminen aiheuttaa vakavan vaaran yhteisön karjalle.
(4)
Yhdistynyt kuningaskunta esitti 15 päivänä joulukuuta 2005 viimeisimmän karkean arvion kustannuksista, joita kyseisen taudin hävittämiseen tähtäävästä toiminnasta oli aiheutunut.
(5)
Yhdistyneen kuningaskunnan viranomaiset ovat täyttäneet kokonaisuudessaan tekniset ja hallinnolliset velvoitteet, joista säädetään päätöksen 90/424/ETY 3 artiklassa ja asetuksen (EY) N:o 349/2005 6 artiklassa.
(6)
Yhteisön rahoitustuen maksamisen edellytyksenä on oltava, että suunnitellut toimet on toteutettu tosiasiallisesti ja että viranomaiset toimittavat tarvittavat tiedot vahvistettujen määräaikojen puitteissa.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON PÄÄTTÄNYT SEURAAVAA:
1 artikla
Yhteisön rahoitusosuuden myöntäminen Yhdistyneelle kuningaskunnalle
1. Yhdistynyt kuningaskunta voi saada yhteisön rahoitustukea Newcastlen taudin torjumiseksi vuonna 2005 toteutetuista kiireellisistä toimenpiteistä aiheutuneisiin kustannuksiin.
2. Yhteisön rahoitusosuus on 50 prosenttia yhteisön rahoitukseen kelpoisista kustannuksista. Rahoitusosuus maksetaan asetuksessa (EY) N:o 349/2005 säädettyjen edellytysten mukaisesti.
2 artikla
Osoitus
Tämä päätös on osoitettu Yhdistyneelle kuningaskunnalle.
Tehty Brysselissä 6 päivänä syyskuuta 2006.

Labels: 17
19
6
18
15